L'Ajuntament d'Alaquàs rebaixa la plusvàlua sobre vivendes
05/11/2019

# L'Ajuntament d'Alaquàs rebaixa la plusvàlua sobre vivendes

*   05/11/2019
*   [Ajuntament](/categoria/2/0/ajuntament)
*   [Imprimir](#)
*   Compartir
*    https://www.alaquas.org/documento.asp?id\_do=17640

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17640%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20rebaixa%20la%20plusv%C3%A0lua%20sobre%20vivendes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17640/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2019/2/17640/05112019f5835ca0-b6a8-4bb8-8795-be88c21285b7_1_Form_4.jpg)](https://www.alaquas.org/ficheros/documentos/2019/2/17640/05112019f5835ca0-b6a8-4bb8-8795-be88c21285b7_1_Form_10.jpg "<a href='https://www.alaquas.org/ficheros/documentos/2019/2/17640/05112019f5835ca0-b6a8-4bb8-8795-be88c21285b7_1_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs rebaixa la plusvàlua sobre vivendes</a>")

La nova ordenança fiscal de l'IVTM contempla a més bonificacions per als vehicles amb menors emissions contaminants

L’Ajuntament d’Alaquàs aprovava el passat dijous 31 d’octubre en sessió plenària les noves ordenances fiscals per a 2020 relatives als impostos municipals. L’actualització de les ordenances fiscals a la normativa vigent comporta a més de l’adequació i modificació dels tipus, els corresponents beneficis fiscals.

Pel que respecta a l'ordenança fiscal reguladora de l'impost de vehicles de tracció mecànica (IVTM), s'actualitzen les bonificacions per a vehicles elèctrics, híbrids i s’introdueix una nova bonificació a aquells que, utilitzant combustibles fòssils, tinguen menors nivells d’emissions contaminants, 100gr CO2/km. Amb aquesta modificació de la normativa es busca afavorir la transició cap a un model més sostenible, reduint les emissions de gasos contaminants i millorant la qualitat de l’aire.

S’aprova a més la reducció del gravamen quant a l'ordenança fiscal que regula l'impost sobre l'increment del valor dels Terrenys de naturalesa Urbana (IIVTNU), que passa del 30 al 25%. S’amplien a més les bonificacions, en el cas d’herències, a tots els hereus, estiguen o no empadronats a la vivenda objecte de transmissió, i també en el percentatge de bonificació.

Pel que fa a l’ordenança fiscal reguladora de l’impost de Béns Immobles (IBI), les famílies nombroses solament hauran de demanar la bonificació el primer any, mantenint-se aquesta mentres no canvie la seua situació. Es modifica el tipus impositiu a aquelles propietats no residencials amb major valor cadastral.

Pel que respecta a l'ordenança fiscal reguladora de l'impost sobre activitats econòmiques (IAE), s'aclareix el règim de bonificacions d’aquest impost, s’ajusten i regulen els requisits necessaris per a la sol·licitud de cada bonificació. S’ajusten els percentatges existents en el cas de bonificació per creació d'ocupació i per utilització d'energies renovables.